Document ID: 32004R1215

KOMISIJAS REGULA (EK) Nr. 1215/2004
(2004. gada 30. jūnijs),
ar kuru groza specifikāciju elementus nosaukumam, kas sniegts pielikumā Regulai (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju (Scotch Beef)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas preču ģeogrāfiskās izcelsmes norāžu un cilmes vietas nosaukumu aizsardzību (1) un jo īpaši tās 9. pantu,
tā kā:
(1)
Saskaņā ar Regulas (EEK) Nr. 2081/92 9. pantu Apvienotās Karalistes iestādes ir lūgušas mainīt aprakstu un iegūšanas metodi nosaukumam “Scotch Beef”, kas reģistrēts kā ģeogrāfiskās izcelsmes norāde, kura aizsargāta ar Komisijas 1996. gada 12. jūnija Regulas (EK) Nr. 1107/96 par ģeogrāfiskās izcelsmes norāžu un cilmes vietas nosaukumu reģistrāciju saskaņā ar Padomes Regulas (EEK) Nr. 2081/92 (2) 17. pantā paredzēto procedūru.
(2)
Izskatot šo lūgumu veikt grozījumus, ir konstatēts, ka grozījumi ir būtiski.
(3)
Saskaņā ar Regulas (EEK) Nr. 2081/92 9. pantā paredzēto procedūru un, ņemot vērā apstākli, ka grozījumi ir būtiski, mutatis mutandis piemēro 6. pantā paredzēto procedūru.
(4)
Ir konstatēts, ka šai gadījumā ir runa par grozījumiem, kuri atbilst Regulai (EEK) Nr. 2081/92. Pēc minēto grozījumu publikācijas Eiropas Savienības Oficiālajā Vēstnesī (3) Komisijai nav iesniegts neviens paziņojums par iebildumiem Regulas (EEK) Nr. 2081/92 7. panta nozīmē.
(5)
Tāpēc grozījumi ir jāreģistrē un tie jāpublicē Eiropas Savienības Oficiālajā Vēstnesī,
IR PIEŅĒMUSI ŠO REGULU.
1. pants
Šīs regulas I pielikumā norādītos grozījumus reģistrē un publicē saskaņā ar Regulas (EEK) Nr. 2081/92 6. panta 4. punktu.
Konsolidēts saraksts ar galvenajiem specifikāciju elementiem ir sniegts šīs regulas II pielikumā.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 30. jūnijā

Labels: 17
7
3
6
18